APROBACIÓN DEFINITIVA DA MODIFICACIÓN DA ORDENANZA FISCAL REGULADORA DO IMPOSTO SOBRE BENS INMOBLES PARA O EXERCICIO 2019
ADMINISTRACIÓN LOCAL — Municipal — Vigo (Ordenanzas e Regulamentos, 07/12/2018)

De conformidade cos artigos 17.3 e 17.4 do RDL 2/2004 de 5 de marzo polo que se aproba o Texto Refundido da Lei Reguladora das Facendas Locais, publícase o texto íntegro da Modificación da Ordenanza Fiscal Reguladora do Imposto sobre Bens Inmobles para o exercicio 2019, aprobada definitivamente en sesión plenaria de 28 de novembro de 2019. Suprímese do punto 1 o apartado i). Engádese no punto 2 un novo apartado e), co seguinte tenor literal: 2. e) En aplicación do artigo 62.3 do TRLRFL, os Centros de Saúde nos que a condición legal de obrigado ao pagamento do imposto, segundo a prelación establecida no artigo 61 do citado TRLRFL recaia sobre o SERGAS e se cumpran as restantes circunstancias descritas neste apartado. Considéranse, aos efectos desta Ordenanza, Centros de Saúde, aos bens inmobles nos que, conforme ao disposto no RD 1277/2003 de 10 de outubro, o SERGAS desenvolva “Atención Primaria de Saúde” a cargo de persoal funcionario ou estatutario da Administración Pública. No caso de que nun mesmo inmoble coexistan “Servizos de Atención Primaria” con outros servizos, procederá a redución da cota do Imposto na proporción da superficie ocupada polos Servizos de Atención Primaria de Saúde respecto da totalidade do inmoble. Modifícanse os puntos 1, 3 e 7 que quedaran redactados como segue, 1. Ao amparo do disposto no artigo 9 do texto refundido da Lei reguladora das Facendas locais, e co obxecto de facilitar aos contribuíntes o cumprimento das súas obrigas tributarias, así como incentivar a domiciliación bancaria como medio de pagamento máis idóneo, establécese un sistema especial de pagamento das cotas por recibo do Imposto sobre Bens Inmobles que, ademais do fraccionamento da débeda nos termos previstos neste artigo, permitirá aos obrigados tributarios que se acollan a este sistema, o goce dunha bonificación do 3% da cota do Imposto.3. O acollemento a este sistema especial requirirá que o recibo estea domiciliado ou se domicilie nunha entidade financeira, que o obrigado ao pagamento sexa persoa física ou unha das entidades ás que se refire o artigo 35.4 da Lei Xeral Tributaria e que se formule a oportuna solicitude no impreso normalizado que se aprobe ao efecto. O solicitante, obrigado tributario, deberá ser titular da conta na que se materializará a domiciliación.7. Cando, por causas imputables ao interesado, non se fixese efectivo ao seu vencemento o importe do primeiro prazo, será inaplicable automaticamente este sistema especial de pagamento e perderase o dereito á bonificación correspondente. Neste suposto manterase a domiciliación polo que, o derradeiro día do prazo de ingreso en período voluntario pasaráselle un cargo pola totalidade do importe do recibo. Se o recibo fose devolto darase de baixa a domiciliación para os vindeiros exercicios. Cando, por causas imputables ao interesado, non se fixese efectivo ao seu vencemento o importe do segundo prazo, será inaplicable automaticamente este sistema especial de pagamento e perderase o dereito á bonificación correspondente, iniciándose o período executivo pola cantidade pendente de ingreso. A devolución do cargo da domiciliación do segundo prazo por causa imputable ao interesado suporá automaticamente a baixa de dita domiciliación para os vindeiros exercicios.2ª. Esta ordenanza comenza a aplicarse o 1 de xaneiro de 2019, permanecendo en vigor ata a súa modificación ou derrogación expresa. Vigo, novembro de 2018 Asinan dixitalmente: A Directora de Ingresos O Concelleiro Delegado de Orzamentos e Facenda